b'\n_START_ARTICLE_\nFestival slovenskega filma\n_START_PARAGRAPH_\nFestival slovenskega filma (Festival del cinema sloveno) ali FSF organizira Filmski sklad Republike Slovenije od leta 1998, po navadi v Avditoriju v Portoro\xc5\xbeu. Podeljujejo Badjurovo nagrado za \xc5\xbeivljenjsko delo in od leta 2001 festivalske nagrade vesna za najbolj\xc5\xa1i celove\xc4\x8derni film, najbolj\xc5\xa1i kratki film, najbolj\xc5\xa1e televizijsko igrano ali dokumentarno delo, najbolj\xc5\xa1i \xc5\xa1tudentski film, najbolj\xc5\xa1i scenarij, najbolj\xc5\xa1a re\xc5\xbeija, najbolj\xc5\xa1a fotografija, najbolj\xc5\xa1a scenografija in najbolj\xc5\xa1a monta\xc5\xbea. Po navadi se podeljuje tudi nagrade: ob\xc4\x8dinstva, Kodak in Synchro film, ter revija Stop za igralko, igralca, epizodni igralec/igralka in obetavni igralec/igralka._NEWLINE_FSF je naslednik Tedna doma\xc4\x8dega filma v Celju, ki se je za\xc4\x8del v 70. letih 20. stoletja. Ta se je po osamosvojitvi preimenoval v Slovenski filmski maraton in preselil v Portoro\xc5\xbe, leta 1998 pa postal Festival slovenskega filma.'